Document ID: 32008R0750

РЕГЛАМЕНТ (ЕО) № 750/2008 НА КОМИСИЯТА
от 30 юли 2008 година
за изменение на Регламент (ЕО) № 414/2008 относно определяне на подробни правила за прилагането на Регламент (ЕО) № 1255/1999 на Съвета по отношение на отпускането на помощи за частно складиране на определени сирена за период на складиране 2008/2009 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43 във връзка с член 4 от него,
като има предвид, че:
(1)
В приложението към Регламент (ЕО) № 414/2008 на Комисията (2) се установява списъкът на сирената, отговарящи на изискванията за предоставяне на помощ за частно складиране за период на складиране 2008/2009 година.
(2)
Румънските власти заявиха участие в схемата за помощ за частно складиране на определени сирена за период на складиране 2008/2009 година.
(3)
Въз основа на румънското заявление и на сегашното състояние на пазара на дълготрайни сирена, приложението към Регламент (ЕО) № 414/2008 следва да включва някои румънски дълготрайни сирена, чиято пазарна позиция може да бъде подкрепена чрез частно складиране, за количество, което да стабилизира пазара на сирене.
(4)
Поради това Регламент (ЕО) № 414/2008 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 414/2008 се заменя с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юли 2008 година.

Labels: 3
17
6